Υπηρετώντας την Πατρίδα μακριά από τα σύνορά της: Η συμμετοχή των ελληνικών Ενόπλων Δυνάμεων σε Επιχειρήσεις Υποστήριξης Ειρήνης, ως προέκταση της ελληνικής Εξωτερικής Πολιτικής
Creators: name: Βοριάς, Σταύρος Δημητρίου
Publisher: name: Aristotle University of Thessaloniki
Year: 2017
Subjects: Επιχειρήσεις Υποστήριξης Ειρήνης
Ένοπλες Δυνάμεις
Εξωτερική Πολιτική
Peace Keeping Operations
Hellenic Armed Forces
Foreign Policy

description: Η εργασία πραγματεύεται την πολυεπίπεδη χρήση του στρατιωτικού εργαλείου από το ελληνικό κράτος ως κύριο βραχίονα της ελληνικής εξωτερικής πολιτικής και διπλωματίας. Οι συμμετοχές των ΕΔ σε πάσης φύσης επιχειρήσεις μακριά από την ελληνική επικράτεια, αποτέλεσαν και αποτελούν και σήμερα ένα σημαντικό μοχλό του ελληνικού κράτους στην προσπάθειά του να επιτύχει μια σειρά στόχων που δε σχετίζονται με την Άμυνα σε πρώτο επίπεδο αλλά διασφαλίζουν τα ελληνικά συμφέροντα, ενισχύουν το διεθνές προφίλ της χώρας, εξυπηρετούν τις υποχρεώσεις της Ελλάδος σε διεθνείς Οργανισμούς όπως το ΝΑΤΟ και η ΕΕ και χτίζουν δεσμούς που αποφέρουν σε δεύτερο επίπεδο στρατηγικά οφέλη για το ελληνικό κράτος και τη στρατιωτική του μηχανή. Τμήματα των ελληνικών Ενόπλων Δυνάμεων, από την εποχή του κορεατικού εμφυλίου μέχρι και σήμερα, εκτέλεσαν με σημαντική επιτυχία διεξαγωγή τακτικού αγώνα, Επιχειρήσεις Υποστήριξης της Ειρήνης (ΕΥΕ), επιχειρήσεις απεγκλωβισμού αμάχων, αποστολές ανθρωπιστικού χαρακτήρα, επιχειρήσεις αφοπλισμού, επιχειρήσεις ναυτικής αποτροπής και λοιπές τακτικές δραστηριότητες σε γη, θάλασσα και ουρανό τριών ηπείρων. Τα οφέλη πολλά και σημαντικά για την Άμυνα και την εξωτερική πολιτική της χώρας. Στα κεφάλαια της εργασίας επιχειρείται μία ανα περιπτώσεις αξιολόγηση του επιχειρησιακού και πολιτικού κέρδους που απέφερε η εκάστοτε συμμετοχή σε πολυεθνική επιχείρηση. Με έμφαση στους μεσοπρόθεσμους πολιτικούς στόχους και τη μακροπρόθεσμη προάσπιση του Εθνικού Συμφέροντος, γίνεται μία ανάλυση του πλαισίου επιδιώξεων μέσα στο οποίο σχεδιάζεται και υλοποιείται η αποστολή στρατευμάτων έξω από τα σύνορα του ελληνικού κράτους. Θέματα εξοπλισμών, διακρατικών συμφωνιών, συμμαχικών υποχρεώσεων και διαχείρισης ισορροπιών εξετάζονται και τίθενται υπό κριτική, ενώ παράλληλα σκιαγραφούνται οι διάφοροι προβληματισμοί γύρω από την ικανότητα ή την αδυναμία της ελληνικής πολιτικής να εκμεταλλεύεται τη διεθνή συγκυρία μέσω των ιδίων δυνατοτήτων που της προσφέρει το στρατιωτικό της εργαλείο. Η μελέτη επιχειρεί να αναδείξει τις αναξιοποίητες δυνατότητες των ΕΔ σε σχέση με τις προοπτικές που ανοίγονται στο μέλλον και να προβληματίσει σχετικά με τη δυνατότητα της χώρας να ισχυροποιηθεί μέσω της διαρκούς συμμετοχής σε ΕΥΕ, πρωταγωνιστώντας στις σχετικές δράσεις της ΕΕ, του ΝΑΤΟ και του ΟΗΕ. Μετά από δυο δεκαετίες που σημαδεύτηκαν από τη διάλυση των Βαλκανίων και τη διαρκή αναταραχή στη Μέση Ανατολή, η ελληνική οικονομική κρίση αποτελεί μία δυστυχή συγκυρία, η οποία δυσχεραίνει το έργο των ΕΔ σε διάφορα επίπεδα και περιορίζει την ικανότητα της χώρας να συμμετάσχει με μεγάλους αριθμούς σε πολυεθνικές επιχειρήσεις. Μέσα σε κάθε Κρίση, ωστόσο, γεννούνται ευκαιρίες, ενώ παράλληλα το Διεθνές Περιβάλλον εξακολουθεί να εμπεριέχει εστίες αναταραχής και να δημιουργεί ανάγκες παρέμβασης εκ μέρους της Διεθνούς Κοινότητας. Βάσει της ελληνικής εμπειρίας και της αποτίμησης των όσων αποκόμισε η Ελλάς, το αύριο μοιάζει αβέβαιο και απαιτεί προσεκτικό και στρατηγικό σχεδιασμό των κινήσεων της χώρας στη διεθνή σκακιέρα. Μέσα από τις σελίδες της μελέτης παρουσιάζεται η οπτική που θέλει την «πολιτική της συμμετοχής» ως μονόδρομο για μία ισχυρή Ελλάδα και ενισχύει τις προοπτικές σταθερότητας στον ευρύτερο γεωγραφικό της περίγυρο.
description: This study’s main case is about how the Greek state has been using its military power as a dynamic tool and aspect of its diplomacy and its security ad foreign policy after WW2 and until present day. While parts of the Hellenic Armed Forces (HAF) are participating in various operations far from its borders, without having a direct connection with their main mission, which is the protection of the domestic borders and the sovereignty of Greece, the Hellenic Republic is trying to accomplish its political and diplomatic goals through this political use of its own military. Although the HAF participation in the Korean civil War, PKO’s in Africa or even the Yugoslav wars do not seem to have an immediate reflect is domestic Defense and Security matters, it seems that Greece gains profit on these matters through its active participation in NATO, EU, UN and their external actions. Through these pages, there is a small presentation of the most important external actions the HAF have completed during those last decades. While focusing on matters of national interest and political aspirations, this study tries not only to show the frame within the Greek foreign policy acts and prepares every military participation abroad, but also to connect these actions with the position Greece holds in the international scene as a member of the EU, NATO and of course UN. Meanwhile, the ability and capability of the Greek foreign policy and its actors to gain the maximum profit out of every single international conjuncture and network of relationships is under the microscope. On the other hand, there is a spectrum of military, civil-military and even educational aspects that the HAF can offer to its allies in NATO and the EU and thus fulfill its obligations and empower its position. While these aspects have still not reached their maximum exploitation, there is still room for the HAF to presume upon its comparative advantages (such as the ability to use vessels of the Greek owned commercial fleet) and offer the Greek state a band new level of surplus in its power correlations within NATO and EU. After all, the last 3 decades Greece saw its Balkan neighborhood being crushed and burned and nowadays struggles to find economic ways to maintain its fighting ability and strong position as a stability pillar in the region. The whole study suggests that the “Participation Policy” (in UN, EU or NATO PKO’s) seems to be one of the most important Greek policies in the near future towards these pursuits. As the global environment gives birth to new demands for international interference as outbrakes of turbulence continue, Greece needs to adjust its actions to the new economic and military data and reevaluate its priorities and targets through participating in multinational operations and organizations, as the Greek national interest is permanently widening and pressed at the exact same time.